b'\n_START_ARTICLE_\nLocomotora de Vapor 030-2471\n_START_SECTION_\nHist\xc3\xb2ria\n_START_PARAGRAPH_\nTot i la seva mida redu\xc3\xafda i el seu aspecte, aquesta \xc3\xa9s una locomotora de viatgers. El seu rodament 0-3-0 "Six Wheeler" fa que tot el seu pes sigui adherent, qualitat indicada per a m\xc3\xa0quines de mercaderies o de viatgers a velocitat redu\xc3\xafda. Aquesta locomotora belga, fou encarregada pel Ferrocarril Central de Arag\xc3\xb3n, companyia de caracter\xc3\xadstiques especials. _NEWLINE_Era un model adaptat a la duresa dels seus perfils i, tamb\xc3\xa9, capa\xc3\xa7 de remolcar trens de viatgers a velocitats superiors. Aquesta \xc3\xa9s la ra\xc3\xb3 d\'haver optat per aquest model de di\xc3\xa0metre de rodes notable, que la capacitava per velocitats m\xc3\xa9s altes. Remolcaren tota classe de trens de viatgers fins als anys vint, quan foren relegades a trens lleugers de viatgers a la l\xc3\xadnia Val\xc3\xa8ncia-Terol-Caminreal fins a la seva baixa a finals dels seixanta. El seu estat de conservaci\xc3\xb3 \xc3\xa9s bo.'